Қонуни Ҷумҳурии Тоҷикистон

Дар бораи ворид намудани тағйиру иловаҳо ба Кодекси ҷиноятии Ҷумҳурии Тоҷикистон

**Моддаи 1.** Ба Кодекси ҷиноятии Ҷумҳурии Тоҷикистон, ки бо Қонуни Ҷумҳурии Тоҷикистон аз 21 майи соли 1998 қабул шудааст (Ахбори Маҷлиси Олии Ҷумҳурии Тоҷикистон, с.1998, № 9, мод.68, мод.69, №22, мод. 306; с.1999, №12, мод. 316; с.2001, № 4, мод.149, мод.167; с.2002, №11, мод.675, мод.750; с.2003, №8, мод.456, мод.468; с.2004, №5, мод. 346, №7, мод.452, мод.453; с.2005, №3, мод.126, №7, мод.399, №12, мод.640; с.2007, №7, мод.665; с.2008, №1, қ.1, мод.3, №6, мод.444, мод.447, №10, мод.803, №12, қ.1, мод.986, №12, қ.2, мод. 992; с.2009, № 3, мод.80, №7-8, мод.501; с. 2010, №3, мод.155, №7, мод.550; с.2011, №3, мод.161, №7-8, мод.605; с.2012, №4, мод.258, №7, мод.694; с.2013, №6, мод.403, мод.404, №11, мод.785, №12, мод.881; с.2014, №3, мод.141, №7, қ.1, мод.385, мод.386; с.2015, №3, мод.198, мод.199, №11, мод.949, №12, қ.1, мод.1107; с.2016, №3, мод.127, №5, мод.355, мод.356, №7, мод.608, мод.609; с.2016, №11, мод.874, мод.875; с.2017, №1-2, мод.2, мод.3, №7-9, мод.568; с.2018, №1, мод.4, мод.5, №5, мод.266, №7-8, мод. 522), тағйиру иловаҳои зерин ворид карда шаванд:

1. Дар ном ва қисми 1) моддаи 121, ном ва қисми 1) моддаи 122 ва банди в) қисми 3 моддаи 130 калимаҳои «трансплантация» ва «трансплантатсия» ба калимаи «пайвандсозӣ» иваз карда шаванд.

2. Дар моддаи 1301:

- ном ва диспозитсияи қисми 1 моддаи 1301 дар таҳрири зерин ифода карда шаванд:

«**Моддаи 1301. Савдои одамон**

1. Хариду фурӯши одам ва ё нисбат ба ӯ анҷом додани дигар аҳдҳои ғайриқонунӣ, ҳамчунин, новобаста аз розигии қурбонӣ, бо мақсади истисмори ӯ ё бо дигар тарзгирифтани фоидаи ғайриқонунӣ пешниҳод намудан, ҷалб кардан, интиқол, пинҳон кардан, супоридан, ё гирифтани одам бо истифодаи маҷбуркунӣ, рабудан, фиреб, сӯиистифода намудани гунаҳгор аз вазъи хизматии худ, сӯиистифода аз боварӣ ё ҳолати оҷизии қурбонии савдои одамон ва ё ришвадиҳӣ ба шахсе, ки қурбонӣ таҳти вобастагии ӯ қарор дорад,-»;

- дар қисми 2:

- банди г) дар таҳрири зерин ифода карда шавад:

«г) бо истифодаи зӯроварии барои ҳаёт ва саломатӣ хавфнок ё таҳдиди истифодаи чунин зӯроварӣ;»;

- дар банди д) калимаи «трансплантатсия» ба калимаҳои «пайвандсозӣ, ҳамчунин ғайриқонунӣ истифода намудани ӯ бо мақсадҳои репродуктивӣ ё таҳқиқоти биотиббӣ» иваз карда шавад;

- дар қисми 3:

- калимаҳои «якум ва» ба калимаҳои «якум ё» иваз карда шаванд;

- дар банди а) калимаҳои «хариду фурӯши» ба калимаи «савдои» иваз карда шаванд;

- эзоҳ дар таҳрири зерин ифода карда шавад:

«Эзоҳ: Шахси содирнамудаи кирдорҳои пешбининамудаи қисмҳои якум ё дуюми ҳамин модда, ки ихтиёран ба мақомоти дахлдор хабар дода, қурбонии савдои одамонро озод карда бошад, ба шарте дар кирдорҳои ӯ таркиби ҷинояти дигар мавҷуд набошад, аз ҷавобгарии ҷиноятӣ озод карда мешавад.».

3. Моддаҳои 1302 ва 132 хориҷ карда шаванд.

4. Дар қисми 3) моддаи 138:

- банди г) бо мазмуни зерин илова карда шавад:

«г) боиси ба вируси норасоии масунияти одам мубтало гардидани ҷабрдида шудааст;»;

- бандҳои г) ва д) мувофиқан бандҳои д) ва е) ҳисобида шаванд.

5. Дар қисми 3) моддаи 139:

- банди б) бо мазмуни зерин илова карда шавад:

«б) боиси ба вируси норасоии масунияти одам мубтало гардидани ҷабрдида шудааст;»;

- банди б) банди в) ҳисобида шавад.

6. Дар моддаи 141:

- ба қисми 2) банди б) бо мазмуни зерин илова карда шавад:

«б) боиси ба касалии зӯҳравӣ гирифтор шудани ҷабрдида гардидааст;»;

- банди б) банди в) ҳисобида шавад;

- қисми 3) бо мазмуни зерин илова карда шавад:

«3) Ҳамин ҳаракат, агар боиси ба вируси норасоии масунияти одам мубтало гардидани ҷабрдида шуда бошад,-

бо маҳрум сохтан аз озодӣ ба мӯҳлати аз панҷ то ҳашт сол бо маҳрум кардан аз ҳуқуқи ишғоли мансабҳои муайян ё машғул шудан бо фаъолияти муайян ба мӯҳлати то панҷ сол ё бидуни он ҷазо дода мешавад.».

7. Дар моддаи 167:

- номи модда ва диспозитсияи қисми 1 дар таҳрири зерин ифода карда шаванд:

«**Моддаи 167. Савдои кӯдакон**

1. Ҳама гуна амал ё аҳде, ки ба воситаи онҳо кӯдак ғайриқонунӣ аз тарафи падару модар, дигар намояндаи қонунӣ ё дигар шахсе(гурӯҳи шахсоне), ки кӯдак доимӣ ё муваққатӣ дар парастории вай (онҳо) мебошад, ба дигар шахс (гурӯҳи шахсон) бар ивази подоши моддӣ ё дигар ҷуброн, бо мақсади истисмори ӯ ва ё ба даст овардани фоидаи моддӣ ё дигар фоида, инчунин бо мақсади фарзандхондии ғайриқонунии кӯдак, новобаста аз тарзҳои ҳангоми он истифодашаванда супорида мешавад,-»;

- дар қисми 2:

- банди г) дар таҳрири зерин ифода карда шавад:

«г) бо истифодаи зӯроварии барои ҳаёт ва саломатӣ хавфнок ё таҳдиди истифодаи чунин зӯроварӣ;»;

- дар банди д) калимаи «трансплантатсия» ба калимаҳои «пайвандсозӣ, ҳамчунин ғайриқонунӣ истифода намудани ӯ бо мақсадҳои репродуктивӣ ё таҳқиқоти биотиббӣ» иваз карда шавад;

- дар қисми 3:

- калимаҳои «якум ва» ба калимаҳои «якум ё» иваз карда шаванд;

- дар банди а) калимаҳои «хариду фурӯши ноболиғон» ба калимаҳои «савдои кӯдакон» иваз карда шаванд;

- эзоҳ дар таҳрири зерин ифода карда шавад:

«Эзоҳ: Шахси содирнамудаи кирдорҳои пешбининамудаи қисмҳои якум ё дуюми ҳамин модда, ки ихтиёран ба мақомоти дахлдор хабар дода, қурбонии савдои кӯдаконро озод карда бошад, ба шарте дар кирдорҳои ӯ таркиби ҷинояти дигар мавҷуд набошад, аз ҷавобгарии ҷиноятӣ озод карда мешавад.».

8. Дар моддаи 239 матни модда қисми 1) ҳисобида шуда, қисми 2) бо мазмуни зерин илова карда шавад:

«2) Ҳамин кирдор, агар такроран ё аз ҷониби гурӯҳи муташаккил содир шуда бошад,-

бо маҳрум сохтан аз озодӣ ба мӯҳлати аз панҷ то ҳашт сол ҷазо дода мешавад.».

9. Ба моддаи 335қисми 3) бо мазмуни зерин илова карда шавад:

«3) Кирдорҳои дар қисми якум ё дуюми ҳамин модда пешбинигардида, агар онҳо дар алоқамандӣ бо савдои одамон содир шуда бошанд,

- бо маҳрум сохтан аз озодӣ ба муҳлати аз даҳ то понздаҳ сол ва маҳрум сохтан аз ҳуқуқи ишғоли мансабҳои муайян ё машғул шудан бо фаъолияти муайян ба мӯҳлати панҷ сол ҷазо дода мешавад.».

10. Ба моддаи 3351 қисми 3) бо мазмуни зерин илова карда шавад:

«3) Кирдорҳои дар қисми якум ё дуюми ҳамин модда пешбинигардида, агар онҳо дар алоқамандӣ бо савдои одамон содир шуда бошанд,

- бо маҳрум сохтан аз озодӣ ба муҳлати аз панҷ то даҳ сол ва маҳрум сохтан аз ҳуқуқи ишғоли мансабҳои муайян ё машғул шудан бо фаъолияти муайян ба мӯҳлати панҷ сол ҷазо дода мешавад.».

11. Дар қисми 3 моддаи 339 калимаҳои «хариду фурӯши» бо калимаи «савдои» иваз карда шаванд.

12. Дар қисми 3 моддаи 340 калимаҳои «хариду фурӯши» бо калимаи «савдои» иваз карда шаванд.

13. Ба банди 1) эзоҳи моддаи 347 ҷумлаи дуюм бо мазмуни зерин илова карда шавад:

«Ҳамчунин қурбонии савдои одамон барои хабар надодан дар бораи ҷиноят ва пинҳон доштани ҷинояти пешакӣ ваъданашуда, ки бо қарор доштани ӯ ба сифати қурбонӣ дар савдои одамон алоқаманд аст, ба ҷавобгарии ҷиноятӣ кашида намешавад.».

14. Эзоҳи моддаи 351 банди 1) ҳисобида шуда, банди 2) бо мазмуни зерин илова карда шавад:

«2) Қурбонии савдои одамон барои додани нишондоди бардурӯғ, ки бо қарор доштани ӯ ба сифати қурбонӣ дар савдои одамон алоқаманд аст, ба ҷавобгарии ҷиноятӣ кашида намешавад.».

15. Эзоҳи моддаи 352 банди 1) ҳисобида шуда, банди 2) бо мазмуни зерин илова карда шавад:

«2) Қурбонии савдои одамон барои саркашӣ кардан аз ҳозир шудан ба даъвати мақомоти таҳқиқ, тафтишот ё ба суд ё нахостани додани нишондод нисбат ба ҷиноятҳое, ки бо қарор доштани ӯ ба сифати қурбонӣ дар савдои одамон алоқаманданд, ба ҷавобгарии ҷиноятӣ кашида намешавад.».

**Моддаи 2.** Қонуни мазкур пас аз интишори расмӣ мавриди амал қарор дода шавад.

**Президенти**

**Ҷумҳурии Тоҷикистон Эмомалӣ Раҳмон**

**ш. Душанбе, 2 январи соли 2019, № 1554**

Қарори

Маҷлиси миллии

Маҷлиси Олии Ҷумҳурии Тоҷикистон

**Оид ба Қонуни Ҷумҳурии Тоҷикистон «Дар бораи ворид намудани тағйиру иловаҳо ба Кодекси ҷиноятии Ҷумҳурии Тоҷикистон»**

Маҷлиси миллии Маҷлиси Олии Ҷумҳурии Тоҷикистон Қонуни Ҷумҳурии Тоҷикистон «Дар бораи ворид намудани тағйиру иловаҳо ба Кодекси ҷиноятии Ҷумҳурии Тоҷикистон»-ро бар­расӣ намуда, **қарор мекунад:**

Қонуни Ҷумҳурии Тоҷикистон «Дар бораи ворид намудани тағйиру иловаҳо ба Кодекси ҷиноятии Ҷумҳурии Тоҷикистон» ҷонибдорӣ карда шавад.

**Раиси Маҷлиси миллии**

**Маҷлиси Олии**

**Ҷумҳурии Тоҷикистон М. Убайдуллоев**

**ш. Душанбе, 25 декабри соли 2018, № 585**

Қарори

Маҷлиси намояндагони

Маҷлиси Олии Ҷумҳурии Тоҷикистон

**Оид ба қабул кардани Қонуни Ҷумҳурии Тоҷикистон «Дар бораи ворид намудани тағйиру иловаҳо ба Кодекси ҷиноятии Ҷумҳурии Тоҷикистон»**

Мутобиқи моддаи 60 Конститутсияи Ҷумҳурии Тоҷикистон Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Дар бораи ворид намудани тағйиру иловаҳо ба Кодекси ҷиноятии Ҷумҳурии Тоҷикистон» қабул карда шавад.

**Раиси Маҷлиси**

**намояндагони Маҷлиси Олии**

**Ҷумҳурии Тоҷикистон Ш. ЗУҲУРОВ**

**ш. Душанбе, 28 ноябри соли 2018, № 1231**